ШОСО „ Мара Мандић “

Цара Душана 34

Панчево

Тел. 013/353-284

Mail : info@maramandic.edu.rs

**УПУТСТВО ВРТИЋИМА/ШКОЛАМА ЗА ОСТВАРИВАЊЕ ДОДАТНЕ ПОДРШКЕ У ШОСО „ МАРА МАНДИЋ “**

 Иницијативу за покретање поступка може да покрене родитељ или, по службеној дужности, образовна, здравствена или социјална установа уз сагласност родитеља / старатеља детета. Уколико родитељ није сагласан, установа предузима додатне саветодавне радове са родитељем и пружа потпуне информације о сврси и облицима додатне подршке. Поступак процене потреба за додатном подршком може се покренути једино уз сагласност родитеља. Захтев, односно иницијатива за покретање поступка подноси се на обрасцу прописаном **Правилником о додатној образовној,здравственој и социјалној подршци детету, ученику и одраслом** ( ОБРАЗАЦ БР.1 ).

 Покретач иницијативе у захтеву наводи и списак приложене документације. Уз захтев се прилаже и документација коју подносилац сматра релевантном и која поткрепљује разлоге због којих се покреће иницијативна тј. обраћа ИРК . Установа предаје ОБРАЗАЦ 1 на писарници у Општини. Уколико сам родитељ покреће поступак у том случају лично предаје образац на писарници .

 Установа коју дете похађа дужна је у сваком случају да помогне родитељу око попуњавања обрасца , упућивања на следећи корак, давања информација када и коме родитељ може да се обрати за помоћ и подршку.

**КОРАЦИ НЕОПХОДНИ ЗА ОСТВАРИВАЊЕ ДОДАТНЕ ПОДРШКЕ :**

1. Директор, стручна служба треба да упознају наставнике / васпитаче са Правилником о додатној образовној, здравственој и социјалној подршци детету, ученику и одраслом , радом Интерресорне Комисије ( ИРК ), те да им скрену пажњу да су они прва карика да својом стручношћу препознају дете које има развојне проблеме . Такође , приликом уписа у вртић/школу из приложене документације , разговора са родитељима...могуће је уочити потребу за подршком и већ тада родитељима пружити неопходне информације .
2. Када препознају дете коме је из било ког разлога неопходна додатна подршка (сензорно –перцептивне функције, когнитивне способности, комуникација, социјалне вештине ... ) а што значајно одступа од узраста , неопходно је да васпитачи/наставници разговарају са родитељима и дају им информације о могућности бесплатне додатне подршке која се остварује преко Интерресорне комисије . Додатна подршка коју је могуће остварити у Панчеву а коју реализују дефектолози ШОСО „ Мара Мандић „ је : логопед, олигофренолог, сурдолог, тифлопедагог, реедукатор психомоторике као и физиотерапеут .

1. Важно је објаснити родитељу да додатна подршка НЕ ЗНАЧИ упис у

 ШОСО „Мара Мандић “, него да дете остаје у матичном вртићу/школи а добија бесплатне третмане од стручњака запослених у нашој школи. Третмани могу да се реализују у просторијама ШОСО „ Мара Мандић “ или у просторијама матичног вртића/школе уколико постоји адекватан простор и опремљеност ( зависно од третмана ).

1. Уколико је родитељ заинтересован, васпитач/наставник га упућује на стручну службу где заједно са родитељем попуњавају ОБРАЗАЦ 1 ( **прописан Правилником о додатној образовној,здравственој и социјалној подршци детету, ученику и одраслом** ) , наводећи разлоге и потребу за додатном подршком, родитељ обавезно потписује образац на предвиђеном месту и тако даје сагласност за излазак на Комисију која ће да утврди облик неопходне додатне подршка за дете. У случају да и даље код родитеља постоје нејасноће а уколико желе, можете их упутити у ШОСО „ Мара Мандић “ да добију детаљније информације о могућностима додатне подршке.
2. Након што дете изађе на Комисију и добије решење , Установа која је била покретач поступка упућује захтев на ОБРАСЦУ 1 ( **прописан Стручним упутством о начину пружања додатне подршке у образовању** ) школи „ Мара Мандић “ за реализацијом додатне подршке.
3. Школа распоређује кадар у складу са могућностима односно онолико колико је одобрено од стране Министарства, што значи да без обзира на предлог Комисије школа није у обавези да реализује сваку предложену подршку уколико превазилази могућности и капацитет школе.
4. ШОСО „ Мара Мандић “ увек даје свој максимум и ради у најбољем интересу сваког детета.

У Панчеву, психолог, Славена Муста

Фебруар , 2019 . год.